พระราชกฤษฎีกาจัดตั้งเทศบาลเมืองราชบุรีจังหวัดราชบุรีพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองราชบุรีให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาลพ.ศ. ๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองราชบุรีจังหวัดราชบุรี พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดราชบุรีตามเขตที่กำหนดไว้ในมาตรา ๔ ขึ้นเป็นเมือง มีฐานะเป็นเทศบาลเมือง มีนามว่า เทศบาลเมืองราชบุรีจังหวัดราชบุรีมาตรา ๔ ให้กำหนดเขตเทศบาลเมืองราชบุรีจังหวัดราชบุรี ไว้ดังนี้ คือด้านเหนือ จากหลักเขตหมายเลขที่ ๑ตั้งอยู่ที่ปากคลองวัดช่องลมฝั่งใต้เลียบตามฝั่งใต้ของลำน้ำแม่กลองไปทิศตะวันออกจดหลักเขตหมายเลขที่ ๒ บนฝั่งใต้ของลำน้ำแม่กลองที่มุมรั้วด้านตะวันออกของโรงต้มกลั่นสุรารัฐบาลด้านตะวันออกจากหลักเขตที่ ๒ เลียบริมรั้วด้านตะวันออกของโรงต้มกลั่นสุรารัฐบาลไปทิศใต้และต่อตรงไปข้ามถนนบ้านไร่ จดหลักเขตหมายเลขที่ ๓ห่างจากฟากใต้ของถนนบ้านไร่ไปทิศใต้ ๘๔ เมตรด้านใต้จากหลักเขตที่ ๓ ขนานและห่างจากฟากใต้ของถนนบ้านไร่ไปทิศใต้ ๘๔ เมตร ไปทิศตะวันตกจดหลักเขตหมายเลขที่๔ บนเส้นขนานนี้ ที่ริมรั้วด้านตะวันออกของโรงเรียนเบญจมราชูทิศจากหลักเขตที่๔ เลียบริมรั้วของโรงเรียนเบญจมราชูทิศไปทิศใต้ จดหลักเขตหมายเลขที่ ๕ที่มุมรั้วด้านตะวันออกเฉียงใต้ของโรงเรียนเบญจมราชูทิศจากหลักเขตที่๕ เป็นเส้นตรงไปทิศตะวันตกเฉียงใต้จดหลักเขตหมายเลขที่ ๖ที่ริมคลองฝรั่งฝั่งตะวันออกห่างจากกิโลเมตรที่ ๑๐๑.๓๒๑ ของกรมรถไฟไปทิศตะวันออก๗๐ เมตรจากหลักเขตที่๖ ขนานและห่างจากฟากใต้ของถนนหลังสถานีไปทิศใต้ ๘๐ เมตรไปทิศตะวันตกจดหลักเขตหมายเลขที่ ๗ บนเส้นขนานนี้ ที่ขอบด้านตะวันออกเฉียงเหนือของสนามบินจากหลักเขตที่๗ เลียบสนามบินด้านตะวันออกไปทิศเหนือจดหลักเขตหมายเลขที่ ๘ที่มุมตะวันออกเฉียงเหนือของสนามบินจากหลักเขตที่๘ เป็นเส้นตรงไปทิศตะวันตก จดหลักเขตหมายเลขที่ ๙ที่มุมรั้วด้านตะวันตกเฉียงใต้ของสโมสรเสือป่าจากหลักเขตที่๙เลียบริมรั้วด้านตะวันตกของสโมสรเสือป่าไปทางทิศตะวันตกเฉียงเหนือและต่อเป็นเส้นตรงตรงข้ามถนนเขาวังไปจดหลักเขตหมายเลขที่ ๑๐ ห่างจากฟากเหนือของถนนเขาวังไปทิศเหนือ ๘๐ เมตรด้านตะวันตกจากหลักเขตที่ ๑๐ เป็นเส้นตรงไปทิศตะวันออกเฉียงเหนือจดหลักเขตหมายเลขที่ ๑๑ที่มุมวัดช่องลมด้านตะวันตกเฉียงเหนือ ริมคลองวัดช่องลมฝั่งใต้จากหลักเขตที่๑๑ เลียบริมคลองวัดช่องลมฝั่งใต้ไปทิศตะวันออก จดหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองราชบุรีเป็นของเทศบาลเมืองราชบุรี จังหวัดราชบุรี ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา ๗ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลเมืองราชบุรีจังหวัดราชบุรี พุทธศักราช ๒๔๗๘(ดูข้อมูลจากภาพกฎหมาย)ศิริยา/พิมพ์๑๒ธันวาคม ๒๕๔๙วาทินี/ผู้จัดทำ๑๒ธันวาคม ๒๕๔๙ศรินรัตน์/ปรับปรุง๒๕ มีนาคม๒๕๖๓อรญา/ตรวจ๒๓เมษายน ๒๕๖๓[๑]ราชกิจจานุเบกษา เล่ม ๕๒/-/หน้า ๑๗๒๒/๑๐ ธันวาคม ๒๔๗๘